CELEX: 62011TN0666
Language: el
Date: 2011-12-27 00:00:00
Title: Υπόθεση T-666/11: Προσφυγή της 27ης Δεκεμβρίου 2011 — Budziewska κατά ΓΕΕΑ — Puma AG Rudolf Dassler Sport (αναπαράσταση πούμα)

14.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 109/14
            
         Προσφυγή της 27ης Δεκεμβρίου 2011 — Budziewska κατά ΓΕΕΑ — Puma AG Rudolf Dassler Sport (αναπαράσταση πούμα)
   (Υπόθεση T-666/11)
   2012/C 109/32
   Γλώσσα του δικογράφου της προσφυγής: η πολωνική
   
      Διάδικοι
   
   
      Προσφεύγουσα: Danuta Budziewska (Łódź, Πολωνία) (εκπρόσωπος: J. Masłowski, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Puma AG Rudolf Dassler Sport (Herzogenaurach, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τρίτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 23ης Σεπτεμβρίου 2011 στην υπόθεση R 1137/2010-3, με την οποία απορρίφθηκε η προσφυγή της προσφεύγουσας κατά της αποφάσεως να κηρυχθεί άκυρο το σχέδιο ή υπόδειγμα·
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: σχέδιο ή υπόδειγμα αρ. 697016-0001, την καταχώριση του οποίου πέτυχε η προσφεύγουσα και το οποίο δημοσιεύτηκε στο Δελτίο κοινοτικών σημάτων της 2ας Μαΐου 2007 (αναπαράσταση πούμα)
   
      Δικαιούχος του κοινοτικού σήματος: Η προσφεύγουσα
   
      Αιτούσα την κήρυξη της ακυρότητας του κοινοτικού σήματος: Η αντίδικος ενώπιον του τμήματος προσφυγών
   
      Αιτιολογία της αιτήσεως κηρύξεως της ακυρότητας: Η καταχώριση του σχεδίου ή υποδείγματος δεν πληροί ούτε τον ορισμό του σχεδίου ή υποδείγματος, κατά την έννοια του άρθρου 3, στοιχείο α', ούτε τις προϋποθέσεις των άρθρων 4 έως 9 του κανονισμού (ΕΚ) 6/2002, του Συμβουλίου, της 12ης Δεκεμβρίου 2001, για τα κοινοτικά σχέδια και υποδείγματα (ΕΕ L 3 της 5.1.2002, σ. 1)· περαιτέρω λόγοι κηρύξεως της ακυρότητας απορρέουν από το άρθρο 25, παράγραφος 1, στοιχεία γ', δ', ε', στ' και ζ' του ίδιου κανονισμού
   
      Απόφαση του τμήματος ακυρώσεως: Κήρυξη της ακυρότητας του σχεδίου
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του άρθρου 6, παράγραφος 1, του κανονισμού 207/2009 του Συμβουλίου καθόσον το τμήμα προσφυγών 6/2002 αρνήθηκε ότι το καταχωρισθέν από την προσφεύγουσα σχέδιο ή υπόδειγμα έχει ατομικό χαρακτήρα.